CELEX: 22015A0710(01)
Language: sk
Date: 2015-07-10 00:00:00
Title: Dohoda medzi Európskou úniou a Dánskym kráľovstvom o právomoci a o uznávaní a výkone rozsudkov v občianskych a obchodných veciach

10.7.2015   
            
            
               SK
            
            
               Úradný vestník Európskej únie
            
            
               L 182/1
            
         DOHODA
   medzi Európskou úniou a Dánskym kráľovstvom o právomoci a o uznávaní a výkone rozsudkov v občianskych a obchodných veciach
   Podľa článku 4 dohody z 19. októbra 2005 medzi Európskou Úniou a Dánskym kráľovstvom o právomoci a o uznávaní a výkone rozsudkov v občianskych a obchodných veciach (1) (ďalej len „dohoda“) uzavretej rozhodnutím Rady 2006/325/ES (2) pri každom schvaľovaní vykonávacích opatrení v súlade s článkom 74 ods. 2 nariadenia Rady (ES) č. 44/2001 (3) Dánsko oznámi Komisii svoje rozhodnutie, či implementuje obsah vykonávacích opatrení
   V súlade s článkom 3 ods. 2 dohody Dánsko listom zo 14. januára 2009 oznámilo Komisii svoje rozhodnutie vykonať obsah nariadenia Rady (ES) č. 4/2009 (4) v takom rozsahu, v akom mení a dopĺňa nariadenie (ES) č. 44/2001 („nariadenie Brusel I“) (5).
   Nariadenie (ES) č. 44/2001 bolo zrušené a nahradené nariadením Európskeho parlamentu a Rady (EÚ) č. 1215/2012 (6). V súlade s článkom 3 ods. 2 dohody Dánsko oznámilo Komisii listom z 20. decembra 2012 svoje rozhodnutie vykonať obsah nariadenia (EÚ) č. 1215/2012 (7).
   Vykonávacie nariadenie Komisie (EÚ) 2015/228 (8) bolo prijaté 17. februára 2015. V súlade s článkom 3 ods. 2 dohody Dánsko oznámilo Komisii listom z 22. apríla 2015 svoje rozhodnutie vykonať obsah vykonávacieho nariadenia (EÚ) 2015/228.
   V súlade s článkom 4 ods. 4 dohody oznámením Dánska vznikajú medzi Dánskom a Európskou úniou vzájomné povinnosti. Vykonávacie nariadenie (EÚ) 2015/228 teda predstavuje zmenu dohody v rozsahu, v akom sa ním mení nariadenie (ES) č. 44/2001 [nahradené nariadením (EÚ) č. 1215/2012], zmenené nariadením (ES) č. 4/2009, a považuje sa za jej prílohu.
   S odkazom na článok 4 ods. 3 dohody sa vykonávanie vykonávacieho nariadenia (EÚ) 2015/228 v Dánsku môže zo správneho hľadiska uskutočniť podľa oddielu 9 písm. a) ods. 1 dánskeho zákona č. 1563 z 20. decembra 2006 o nariadení Brusel I. Potrebné správne opatrenia nadobudli účinnosť 22. apríla 2015.
   
      (1)  Dohoda medzi Európskou Úniou a Dánskym kráľovstvom o právomoci a o uznávaní a výkone rozsudkov v občianskych a obchodných veciach (Ú. v. EÚ L 299, 16.11.2005, s. 62).
   
      (2)  Rozhodnutie Rady 2006/325/ES z 27. apríla 2006 o uzavretí Dohody medzi Európskym spoločenstvom a Dánskym kráľovstvom o právomoci a o uznávaní a výkone rozsudkov v občianskych a obchodných veciach (Ú. v. EÚ L 120, 5.5.2006, s. 22).
   
      (3)  Nariadenie Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, 16.1.2001, s. 1).
   
      (4)  Nariadenie Rady (ES) č. 4/2009 z 18. decembra 2008 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti (Ú. v. EÚ L 7, 10.1.2009, s. 1).
   
      (5)  Ú. v. EÚ L 149, 12.6.2009, s. 80.
   
      (6)  Nariadenie Európskeho parlamentu a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach (Ú. v. EÚ L 351, 20.12.2012, s. 1).
   
      (7)  Ú. v. EÚ L 79, 21.3.2013, s. 4.
   
      (8)  Vykonávacie nariadenie Komisie (EÚ) 2015/228 zo 17. februára 2015, ktorým sa nahrádzajú prílohy I až VII nariadenia Rady (ES) č. 4/2009 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti (Ú. v. EÚ L 49, 20.2.2015, s. 1).